**Studiu de oportunitate**

-conținut orientativ-

Pentru Studiul de oportunitate nu se va stabili un model-cadru obligatoriu prin prezentul Ghid al solicitantului, însă în elaborarea acestui document, se recomandă solicitantului să trateze aspectele de mai jos, ce vor face subiectul verificării conformităţii administrative și a eligibilităţii, precum și a evaluării tehnico-financiare. Astfel, se recomandă ca studiul de oportunitate să cuprindă:

1. **date generale privind investiția propusă**, precum denumirea proiectului de investiţii, beneficiarul investiţiei, elaboratorul studiului etc;
2. **justificarea încadrării investițiilor în prevederile strategice** de la nivel regional/local și **obiectivele preconizate a fi atinse** prin realizarea investiţiilor;

Solicitantul poate justifica cum se corelează investițiile din proiect cu prevederile documentelor strategice de la nivel european/naţional/regional/local, respectiv:

1. corelarea intervențiilor propuse cu *Strategia UE pentru Regiunea Dunării (SUERD)*, mai exact dacă acțiunile propuse prin proiect sprijină îndeplinirea obiectivelor Strategiei UE pentru Regiunea Dunării (SUERD), Aria Prioritară 1B Mobilitate Aeriană-Feroviară-Rutieră, Acțiunea 4: Asigurarea sistemelor de transport metropolitan și a mobilității durabile, Acțiunea 7: Dezvoltarea sistemelor inteligente de trafic prin utilizarea de tehnologii ecologice, în special în regiunile urbane, Acțiunea 8: Creșterea gradului de conștientizare pentru siguranța rutieră și încurajarea schimbului de bune practici.

Se are în vedere promovarea unor investiții în conformitate cu ariile prioritare SUERD în scopul maximizării impactului acesteia la nivel regional. Sunt sprijinite schimburi de bune practici, campanii de comunicare pentru promovarea cooperării între actorii regionali, fiind create premisele unei colaborări complementare la nivel transnațional, în concordanță cu nevoile zonei dunărene și ale politicii europene de coeziune.

Observaţie: *Strategia UE pentru Regiunea Dunării (SUERD)* este o strategie macro-regională a UE ce vizează statele din Regiunea dunăreană (o zonă funcțională definită de bazinul fluvial al Dunării), inclusiv întregul teritoriul al României[[1]](#footnote-1).

1. corelarea intervențiilor propuse cu Strategia de Dezvoltare Durabilă a României 2030 și contribuie la realizarea mai multor obiective de dezvoltare durabilă propuse de Agenda 2030 pentru dezvoltare durabilă, dar în special la realizarea ODD 11 ”Dezvoltarea unor orașe și așezări umane favorabile incluziunii, sigure, reziliente și durabile”.
2. justificarea corelării intervențiilor propuse cu **Strategia Regională de Mobilitate Urbană și Orașe Inteligente 2021-2027** a Regiunii de Dezvoltare Nord-Vest**;**
3. corelarea intervențiilor propuse cu inițiativa ***New European Bauhaus***de a pune în practică Pactul Verde European și de a crea locuri de locuit accesibile, durabile și de calitate prin colaborarea și interoperabilitatea artei și științei culturale, spre exemplu, **de la nivelul identificării intervenţiilor din proiect în SIDU**. Se poate argumenta dacă investițiile prioritizate în SIDU (inclusive cele aferente prezentului proiect) îmbină cu succes principiile durabilității, esteticii și incluziunii din Noul Bauhaus european, în vederea găsirii de soluții accesibile, incluzive, durabile și atractive la provocările climatice.
4. fundamentarea necesității intervențiilor în cadrul ***Strategiei integrate de dezvoltare urbană (SIDU) 2021-2037***și justificarea caracterului integrat al acestora, inclusiv în cazul proiectelor implementate în parteneriat;

Solicitantul va justifica oportunitatea, caracterul integrat și rolul investițiilor propuse pe baza prevederilor Strategiilor Integrate de Dezvoltare Urbană (SIDU) 2021-2029 în care sunt identificate și prioritizate investiţiile.

1. fundamentarea necesității intervențiilor în cadrul **Planurilor de Mobilitate Urbană Durabilă (PMUD) *2021-2037***și justificarea oportunităţii, caracterului integrat și a rolului investițiilor propuse, inclusiv în cazul proiectelor implementate în parteneriat;

g.justificarea complementarităţii și a evitării dublei finanţări;

Solicitantul va justifica, dacă este cazul, complementaritate cu PNRR, componentele C4 „Transport sustenabil” și C10 „Fondul local”, din perspectiva proiectelor proprii (depuse sau în curs de pregătire) incluse în SIDU.

Solicitantul poate justifica dacă intervențiile din proiect sunt complementare cu cele realizate prin Programului Operațional Transport (POT) 2021-2027.

Solicitantul poate justifica complementaritatea inclusiv cu proiecte implementate/aflate în implementare din perioada anterioară de programare, prin POR 2014-2020 etc.

1. **situația actuală relevantă pentru investițiile propuse prin proiect:** **situaţia actuală** privind **prestarea serviciului public de transport de persoane** la nivelul municipiului reședinţă de judeţ/zonă urbană funcţională (baza materială, trasee, program de transport etc); **structura instituțională** relevantă pentru prestarea serviciului (a se vedea și prevederile Legii 92/2007, cu modificările și completările ulterioare - de ex. existenţa unei autorităţi de transport); se va detalia dacă la momentul elaborării Studiului de oportunitate **este încheiat un contract de servicii publice** conform cu Regulamentul (CE) nr. 1370/2007, data expirării acestuia, tipul operatorului, dacă se plătește compensație operatorului etc. sau cȃnd se are în vedere semnarea acestuia și calendarul aferent (publicare anunţ în JOUE, demararea atribuirii, obţinere avize etc);
2. **identificarea traseelor propuse a fi dotate prin proiect**, lungimea acestora, dacă sunt trasee existente (conform Programului de transport anexat) sau trasee noi;
3. **identificarea și detalierea problemelor/nevoilor specifice** cărora le va răspunde proiectul, prin raportare la obiectivele și indicatorii urmăriţi prin apelul de proiecte nr. POR N-V/P4/481A/2022;
4. **justificarea oportunităţii** promovării investiției;
5. **analiza cererii de transport public de persoane** pe traseele propuse prin proiect la nivel anual, inclusiv prognoze pe termen mediu privind evoluţia cererii, pe perioada de durabilitate a contractului de finanţare, în scopul justificării necesităţii obiectivului de investiţii (a se vedea obiectivul specific și indicatorii apelului de proiecte analizaţi în studiul de trafic), precum și criteriile ETF.
6. **detalierea scenariilor tehnico-economice** prin care obiectivele proiectului de investiţii pot fi atinse. Este prezentată o comparaţie cu o altă soluţie alternativă pentru problema identificată. Sunt descrise avantajele soluţiei recomandate. Se vor analiza şi compara opţiunile privind posibilele tipuri de tehnologie, inclusiv în ceea ce priveşte costurile de operare pe durata ciclului de viaţă în cazul fiecărui tip de tehnologie avut în vedere;
7. **prezentarea descrierii funcţionale şi tehnologice**, după caz, a soluției recomandate (inclusiv condiții de garare, de reîncărcare/realimentare, accesul la utilităţi, starea infrastructurii rutiere pe care se suprapun traseele din proiect, complementaritatea cu proiecte de investiţii, realizate în perioada 2014-2020, în implementare sau din lista de proiecte prioritare din SIDU 2021-2029/PMUD 2021-2029, analiza facilităţilor de întreţinere necesare, situaţia componentelor sistemelor de managementul traficului, de „e-ticketing”, după caz etc;
8. **justificarea adecvată a numărul şi a capacităţii vehiculelor**, luând în calcul pe lângă legislația națională aplicabilă în vigoare, indicatorii specifici priorităţii, care stau la baza alegerii mijloacelor de transport/echipamentelor/dotărilor, cerinţele privind respectarea principiului DNSH, inclusiv:

- obiectivele de atins din PMUD (de exemplu: „75% din flota de tramvaie să fie cu podea joasă până la sfârșitul anului 2029”, sau ”cele mai utilizate trei rute de autobuz să fie deservite integral de autobuze cu emisii reduse” sau „toată flota va fi dotată cu componente ale sistemului de „e-ticketing”);

- parametrii şi durata de viaţă remanentă a echipamentelor/mijloacelor de transport deja aflate în operare;

- fluxurile (actuale şi prognozate) de pasageri de pe rutele vizate (pasageri pe oră şi sens la ora de vârf) şi cererea maximă de vehicule într-o zi de lucru tipică (CMZL), demonstrată în cazul unei exploatări judicioase şi eficiente a parcului şi ţinând cont de impactul altor activităţi complementare. În acest sens, analiza de opţiuni ar putea viza combinaţii ale acestor parametri (de exemplu ”10 tramvaie cu o capacitate de cel puţin 200 de pasageri” sau ”12 tramvaie cu o capacitate de cel puţin 160 de pasageri”).

Obs: informaţiile privind fluxurile de pasageri vor fi corelate cu cele din Studiul de trafic.

1. **prezentarea caracteristicilor și a specificaţiilor tehnice minime ale echipamentelor/mijloacelor de transport** ce urmează a fi achiziţionate. Se va ţine cont de faptul că orice constrângere asupra specificaţiilor tehnice trebuie să derive din limitări tehnice sau operaţionale obiective (de ex.: lungimea peroanelor de tramvai, raza orizontală minimă a liniei de tramvai sau a traseului, declivitatea maximă pe infrastructură rutieră deservită, specificaţiile posturilor de întreţinere din garaj, echipamentele sistemelor de transport inteligente aflate deja în proprietatea solicitantului, cerinţele privind respectarea principiului DNSH etc) sau din cerinţe funcţionale temeinic justificate.
2. **confirmarea existenţei unei strategii de întreţinere a noilor echipamente/mijloace de transport** pe întreaga perioadă de viaţă a acestora, care să identifice problemele şi riscurile aferente şi să propună soluţii pentru acestea.
3. **argumentarea sustenabilităţii realizării obiectivului de investiţii**, inclusiv a serviciului public de transport de persoane pe traseele vizate prin proiect. Se va face trimitere și la ***Anexa Macheta financiară\_calcul profit din exploatare.***
4. **prezentarea costurilor estimative ale investiţiei** și justificarea rezonabilităţii acestora, prin raportare la sursele de costuri prezentate. Se va asigura corelarea cu *Anexa Centralizator privind justificarea costurilor;*
5. **prezentarea Graficelor orientative de realizare a investiţiei**;
6. **prezentarea maturităţii proiectului de investitii,** după caz (de ex. stadiul procedurilor de achiziţii contracte de furnizare);
7. **prezentarea eventualelor măsuri de conştientizare a populaţiei** cu privire la utilizarea transportului public, în vederea menţinerii rezultatelor proiectului pe toată perioada de durabilitate a contractului de finanţare aferent proiectului;

etc.

**Data Proiectant/consultant**

**(numele, funcţia şi semnătura)**

1. A se vedea și <https://ec.europa.eu/regional_policy/sources/docoffic/official/communic/danube/com2010_715_danube_ro.pdf>; [↑](#footnote-ref-1)